8.9.2023.
HR
Službeni list Europske unije
L 222/275
točka 4.2.10.4.4. podtočka 3.
Vozna sposobnost putničkih željezničkih vozila predviđenih za vožnju tunelom La Manche dokazuje se primjenom specifikacije na koju se upućuje u Dodatku J-1., indeksu [33], u kojoj su kočenje i vuča funkcije na koje utječe vatra „tipa 2”; te se funkcije ocjenjuju u sljedećim uvjetima — u trajanju od 30 minuta pri najmanjoj brzini 100 km/h, ili — u trajanju od 15 minuta pri najmanjoj brzini od 80 km/h (u skladu s točkom 4.2.10.4.4.) pod uvjetom navedenim u nacionalnom pravilu koje je u tu svrhu prijavilo tijelo nadležno za sigurnost tunela La Manche.
točka 4.2.10.3.4. podtočke 3. i 4.
Ako je vozna sposobnost navedena za vrijeme od 30 minuta u skladu s prethodnom točkom, protupožarna prepreka između upravljačnice i odjeljka s njegove stražnje strane (pod pretpostavkom da požar bukne u stražnjem odjeljku) moraju zadovoljavati zahtjeve za cjelovitošću na najmanje 30 minuta (umjesto 15 minuta).
Ako je vozna sposobnost navedena za vrijeme od 30 minuta u skladu s prethodnom točkom te za putnička vozila na kojima nije moguć izlaz putnika na oba kraja (nema prolaza), mjere za kontrolu širenja topline i požara kroz zrak (pregrade ili drugi sustavi za zadržavanje i kontrolu požara, požarne prepreke između motora/napajanje električnom energijom/vučna oprema i prostorije za putnike/posadu) projektirane su tako da pružaju najmanje 30 minuta zaštite od požara (umjesto 15 minuta).
7.3.2.22 Sučelje za pražnjenje nužnika (4.2.11.3.)
Posebni slučaj za Finsku („P”) Kao druga mogućnost ili kao dodatak onome što je određeno u točki 4.2.11.3, dopuštena je ugradnja sučelja za pražnjenje nužnika i za ispiranje spremnika za pražnjenje nužnika, koje je u skladu sa pružnim sustavima na finskoj mreži u skladu sa slikom AI1.
Slika A.I.1.
Priključci za pražnjenje sanitarnog spremnika
Brzi priključak SFS 4428, dio priključka A, veličine DN80 Materijal: nehrđajući čelik, otporan na kiselinu Brtvljenje na strani, nasuprot priključku Konkretna definicija u normi SFS 4428.